is cs is is es es is is es is is is is is is is is is is is is is is is is is is it is is is is is is is is es is is is is is es is is en is is is is de de is fi fi is en pt is is hbs_lat is en is is is is is is is en is is pt is es is it is is is it is lt sk is is is is is pl is pt de it is it is it is it cs is is is
Ólafur: Skýra þarf reglur um sölu ríkiseigna – Söluferli
[ 13/09/2017 ] Pólitík og salan á Landsbankanum Fréttir
[ 07/09/2017 ] Var sala Landssímans besta einkavæðingin? Fréttir
[ 31/08/2017 ] Reynsla fyrri ára mun nýtast Fréttir
Ólafur: Skýra þarf reglur um sölu ríkiseigna
Stjórnarráðshúsið við Lækjargötu í Reykjavík. (Mynd/Google Maps)
Í ávarpi sínu hjá stjórnskipunar- og eftirlitsnefnd Alþingis lagði Ólafur Ólafsson áherslu á það hversu mikilvægt það er að skýra reglur um sölu ríkiseigna. Árum saman hafa verið deilur uppi um sölu ríkiseigna og nefndi Ólafur í ávarpi sínu nokkur eldri dæmi um sölu ríkiseigna, t.d. söluna á hlut ríkisins í Þormóði Ramma, SR Mjöl, Íslenskum aðalverktökum, einkavæðingu Landsbankans, Búnaðarbankans og Fjárfestingarbanka atvinnulífsins. Þá nefndi Ólafur nýrri dæmi, t.d. söluna á Borgun, sölu Seðlabankans á skuldabréfum í Kaupþingi, söluna á bönkunum eftir hrun og nú síðast söluna á Vífilstaðalandi sem tekist var á um á Alþingi í vor.
Ólafur ítrekaði að við kaup ríkisins á eignum og þjónustu væru skýrar reglur, sem til eru komnar vegna reglna Evrópusambandsins og vísaði þar í lög um opinber innkaup. Með þeim væri komið í veg fyrir pólitíska hagsmunagæslu, geðþóttaákvarðanir og spillingu.
Ólafur sagði að kaupendum og viðskiptaumhverfinu væri gert ókleift að vinna í umhverfi þar sem skortur er á reglum um sölu ríkiseigna.
„Ég vil ekki vera sá, sem situr aftur í þessum stól, eftir áratug til að svara fyrir einhverja sölu,“ sagði Ólafur.
„Það er miklu einfaldara að það liggi allar upplýsingar fyrir, þær séu öllum aðgengilegar, allir eigi sama rétt, allir sitji við sama borð, skilyrðin […] séu þá öllum ljós og upp á borðum og að almenningur hafi aðgang að öllum upplýsingum, söluferlinu, samningum og efndum. Þannig er girt fyrir þessa tortryggni sem að stjórnmálamenn sitja undir og kaupendur.“
Tilefni fundarins með stjórnskipunar- og eftirlitsnefnd Alþingis var að fjalla með ítarlegum hætti um söluna á Búnaðarbankanum. Ólafur ítrekaði í ávarpinu sínu það sem áður hefur komið fram, að íslenska ríkið hefði fengið hæsta mögulega verð fyrir hlut sinn í bankanum, að staðið hafi verið við alla samninga og ríkið hafi verið upplýst um öll þau atriði sem óskað var eftir.
„Ríkið var hvorki blekkt né verr sett eftir aðkomu Hauck & Aufhauser,“ sagði Ólafur í ávarpi sínu. Í ávarpi sínu hér vef Söluferlis.is hafði Ólafur áður farið yfir sölu ríkisins á hlut sínum í Landsbankanum, þar sem ákveðið var að taka tilboði þess aðila sem bauð lægst í bankann. Sú ákvörðun var tekin af geðþótta stjórnmálamanna og leiddi m.a. til þess að Steingrímur Ari Arason sagði sig úr framkvæmdanefnd um einkavæðingu.
Um óskeikult minni og samhengi hluta
Ólafur Ólafsson kynnir sína hlið
Ólafur Ólafsson situr fyrir svörum á fundi stjórnskipunar- og eftirlitsnefndar Alþingis kl. 15:15 í dag, 17. maí 2017. Hér er gerð aðgengileg hverjum sem vill framsagan sem Ólafur hafði fyrirhugað að flytja á fundi nefndarinnar […]
Samningaviðræður um söluna á hlut ríkisins í Búnaðarbankanum hófust formlega á fundi einkavæðingarnefndar og fulltrúa S-hópsins 5. nóvember 2002. „Eftir tíu daga viðræður [15. nóvember 2002] var rammasamkomulag undirritað,“ segir í ritgerð Heiðars Lind Hanssonar, […]
Ólafur óskaði sjálfur eftir því að gefa skýrslu
Ólafur Ólafsson óskaði sjálfur eftir því að gefa skýrslu fyrir dómi við rannsókn á sölu Búnaðarbankans. Það er því rangt sem fram kemur í skýrslu rannsóknarnefndar Alþingis að Ólafur hafi neitað því að sinna boðum […]
Fylgdu Söluferli á facebook
Staðið var við alla samninga vegna sölu Búnaðarbankans 05/09/2018
Hagsmunir settir í samhengi 11/07/2018
Og hvað svo? 08/03/2018
Samantekt: Umfjöllun síðustu mánaða 09/10/2017
Samruni banka lá í loftinu vorið 2003 27/09/2017
Um óskeikult minni og samhengi hluta
Mótsögn um aðkomu Hauck & Aufhäuser
Að samrunum var stefnt
Hvers virði var Búnaðarbankinn?
Allur réttur áskilinn © 2016 | soluferli.is